《梦天》
明代·区怀年

蹑云仙露光团，桂影横秋半渥丹。碧落素霞生组练，高空瑶水振漪澜。

驱鸾广殿征新曲，受简深宫赋晓寒。迢递彩虹香陌远，无人同倚月中看。

作者简介：区怀年，字叔永。高明人。大相仲子。明熹宗天启元年(一六二一)贡生，任太学考通判。明思宗崇祯九年（一六三六）入都候选，以内艰回籍，后授翰林院孔目。归卧云石，学赤松游，日以赓和撰述为事。著有《玄超堂藏稿》、《击筑吟》诸集。清光绪《高明县志》卷一三有传。